ঢাকার যানজট সমস্যা সম্পর্কে তিনি বলেন, মানুষের অর্থনৈতিক উন্নতি যত হচ্ছে তারা তত বেশি গাড়ি ব্যবহার করছে। আর যানজট সৃষ্টি হচ্ছে। আগে যে পরিবারের একটিও গাড়ি ছিল না, এখন তাদের মধ্যে কোনো কোনো পরিবার দুটিও গাড়ি চালাচ্ছে। যার একটি গাড়ি ছিল তার এখন তিনটি গাড়ি। নিজে চালানোর পরিবর্তে চালকদের দিয়ে গাড়ি চালনোর প্রবণতার ফলে গাড়ি রাস্তায় অনবরত ঘুরতে থাকে। আর যানজট লেগেই থাকে। যানজট যেমন সমস্যা, তেমনি যানজটে কিন্তু এটাও বোঝায় যে— বাংলাদেশের মানুষ অর্থনৈতিকভাবে অনেক উন্নত হচ্ছে। তাদের আর্থিক সচ্ছলতা বাড়ছে এবং তারা গাড়ি ব্যবহার করতে পারছে। ঢাকায় এটাকে নিরসনের চেষ্টা করা হচ্ছে।